Miss Universe 2004

Ang **Miss Universe 2004** ay ang ika-53 edisyon ng Miss Universe pageant, na ginanap sa CEMEXPO, Quito, Ekwador noong 1 Hunyo 2004.

Pagkatapos ng kompetisyon, kinoronahan ni Amelia Vega ng Republikang Dominikano si Jennifer Hawkins ng Australya bilang Miss Universe 2004. Ito ang ikalawang tagumpay ng Australya sa kasaysayan ng kompetisyon. Nagtapos bilang first runner-up si Shandi Finnessey ng Estados Unidos, samantalang nagtapos bilang second runner-up si Alba Reyes ng Porto Riko.

Mga kandidata mula sa walumpung bansa at teritoryo ang lumahok sa kompetisyong ito. Pinangunahan nina Billy Bush at Daisy Fuentes ang kompetisyon. Nagtanghal si Gloria Estefan sa edisyong ito.

## Kasaysayan 
### Lokasyon at petsa ng kompetisyon 
Noong Setyembre 2002, inanunsyo ng *Miss Bahamas Universe Organization* na may tiyansang maganap ang Miss Universe sa kapuluang ng Bahamas para sa taong 2004. Gayunpaman, hindi natuloy ang pagdaos ng nasabing *pageant* sa Bahamas, at kalaunan ay idinaos ang *pageant* sa kapuluan noong taong 2009. May plano rin noong 2002 ang noo'y-Pangulo ng Miss Universe Organization na si Donald Trump na dalhin ang pageant sa *Mohegan Sun Casino* sa Connecticut, Estados Unidos para sa 2004 at 2005 Miss Universe.

Gayunpaman, inanunsyo noong 19 Agosto 2003 na ang Miss Universe *pageant* para sa taong 2004 ay magaganap sa Quito, Ekwador. Nagbayad ng USD $5 milyon ang lungsod para idaos ang kompetisyon, ngunit inaasahan ng lungsod na maibabawi ito sa pagdagsa ng mga turista at sa promosyon ng bansa sa kasagsagan ng *final telecast*. 

Noong Marso 2004, tinanggihan ng *foreign trade minister* ng Ekwador ang mga haka-hakang ililipat ang *pageant* sa Tsina, at inudyok ang mga Ekwadoryano na suportahan ang *pageant* sa Quito. Nadiskaril ang pagtangkang paggamit ng *pageant* bilang promosyon para sa bansang Ekwador bago ang *final telecast* matapos lumantad ang isang *corruption scandal* na siyang nagdulot ng pagtaas ng suporta ng mga Ekwadoryano sa pagpapatalsik ng noo'y-Pangulo ng Ekwador na si Lucio Gutierrez.

Bago dumating ang mga kandidata sa Ekwador noong Mayo 2004, tinangkang ayusin ng mga opisyales ng Quito ang mga lugar na pupuntahan ng mga kandidata sa pamamagitan ng pansamantalang pagtanggal ng mga pulubi at mga taong walang tirahan sa iba't-ibang parte ng lungsod. Nagprotesta laban sa aksyong ito ang mga aktibistang katutubong *Indian* at mga *environmentalist* na inakusahan ang pamahalaan ng Ekwaro na tinatago ang kahirapan sabansa habang ginaganap ang *pageant*.

### Pagpili ng mga kalahok 
Ang mga kalahok mula sa walumpung bansa at teritoryo ay napili upang lumahok sa kompetisyon. Dalawang kandidata ang napili matapos ang pag-urong ng orihinal na kalahok.

#### Mga pagpalit 
Iniluklok si Zuzana Dvorska bilang kinatawan ng Eslobakya dahil hindi pasok sa *age requirement* ng Miss Universe si Miss Slovak Republic 2003 Zita Galgociova. Dapat sanang lalahok si Miss Hanoi-Vietnam 2003 Nguyễn Thị Hồng Vân, ngunit siya ay napalitan ni Hoàng Khánh Ngọc dahil sa hindi isiniwalat na dahilan.

#### Mga unang sali, pagbalik, at mga pag-urong sa kompetisyon 
Unang sumali sa edisyong ito ang mga bansang Biyetnam, Etiyopiya, at Heorhiya, at bumalik ang mga bansang Austrya, Botswana, Dinamarka, Gana, Kapuluang Turks at Caicos, Kenya, Libano, Paragway, San Vicente at ang Granadinas, Tsile, at Urugway. Huling sumali noong 1991 ang San Vicente at ang Granadinas, noong 1999 ang Austrya, noong 2000 ang Dinamarka, noong 2001 ang Botswana, Kapuluang Turks at Caicos, Libano, at Paragway noong 2001, at Gana, Paragway, Tsile, at Urugway noong 2002.

Hindi sumali ang mga bansang Albanya, Arhentina, Bagong Silandiya, Mawrisyo, at Namibya sa edisyong ito. Hindi lumahok si Sabine Bourdet ng Mawrisyo dahil sa kanyang kalusugan, at hindi lumahok si Petrina Thomas ng Namibya dahil sa pinansyal na dahilan. Hindi sumali ang mga bansang Albanya, Arhentina, at Bagong Silandiya sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Nakatakdang lumahok sa edisyong ito si Maria José Girol Jimenez ng Andorra, ngunit bumitiw ito dahil sa pinansyal na dahilan. Bagama't lumipad patungo sa Ekwador, inatasan lamang si Puteri Indonesia 2003 Dian Krishna bilang isang manonood. Nakatakda ring lumahok sa edisyong ito si Ragnhildur Steinunn Jónsdóttir ng Lupangyelo, ngunit bumitiw ito dahil sa hindi isiniwalat na dahilan.

## Mga resulta 
thumb|250x250px|Mga bansa at teritoryong sumali sa Miss Universe 2004 at ang kanilang mga pagkakalagay.

### Mga pagkakalagay 
### Mga espesyal na parangal 
#### Best National Costume 
## Kompetisyon 
### Pormat ng kompetisyon 
Tulad noong 2003, labinlimang *semi-finalist* ang napili sa pamamagitan ng paunang kompetisyon at ang mga *closed-door interview*. Lumahok sa *evening gown competition* ang labinlimang mga *semi-finalist,* at kalaunan ay pinili ang sampung mga *semi-finalist*. Lumahok sa *swimsuit competition* ang sampung mga *semi-finalist* at kalaunan ay pinili ang limang pinalista. Limang pinalista ang sumabak sa paunang *question-and-answer round* at *final question*.

### Komite sa pagpili 
* Elsa Benítez – Mehikanang modelo at aktres
* Emilio Estefan – Amerikanong mang-aawit

## Mga tala 
## Mga sanggunian 
## Panlabas na kawing 
* Opisyal na website